ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΕΞΕΤΑΣΕΙΣ ΙΟΥΝΙΟΥ 2018

ΘΕΟΛΟΓΙΚΗ ΣΧΟΛΗ Θεωρίες Μάθησης και Διδακτική Μεθοδολογία

ΤΜΗΜΑ ΘΕΟΛΟΓΙΑΣ ΜΑΡΙΟΣ ΚΟΥΚΟΥΝΑΡΑΣ ΛΙΑΓΚΗΣ

Ονοματεπώνυμο………………………………. ΑΜ……………………………Εξάμηνο………….

**Όσοι/ες πραγματοποιήσατε με επιτυχία τη Διδακτική Άσκηση να γράψετε εδώ την περίοδο και τη χρονιά………….. (π.χ. εαρινό εξάμηνο 2017)**

**ΘΕΜΑΤΑ**

Να δώσετε απαντήσεις σε όλα τα θέματα και για αυτό να χρησιμοποιήσετε το πίσω μέρος της κόλλας θεμάτων :

1) Τι θα απαντούσατε, με βάση τις γνώσεις για την «κριτική θρησκευτικότητα»,, ως θεολόγος-εκπαιδευτικός, σε ένα πατέρα που ζητά η έφηβος κόρη του στο Λύκειο να μην επισκέπτεται θρησκευτικούς χώρους στη διάρκεια της διδασκαλίας της Θρησκευτικής Εκπαίδευσης, ούτε τον Ιερό Ναό της Ορθόδοξης Εκκλησίας, στον οποίο έχετε προγραμματίσει να κάνετε μάθημα για τη Θεία Λειτουργία. (Μονάδες 2)

2) Γιατί οι δυάδες είναι ένας αποτελεσματικός τρόπος συνεργατικής μάθησης; (Μονάδες 2)

3) Να κρίνετε ως σωστές ή λανθασμένες δικαιολογώντας με βάση τις γνώσεις σας την απάντησή σας τις παρακάτω επιλογές στον σχεδιασμό μαθήματος δύο θεολόγων εκπαιδευτικών:

α) Ένας εκπαιδευτικός θεολόγος ακολουθώντας τα βήματα του σχεδιασμού μαθήματος αποφάσισε ότι βασικό θέμα για την ενότητα «Μονοθεϊστικές θρησκείες: Ιουδαϊσμός και Ισλάμ» της Α΄ Γυμνασίου να είναι οι κανόνες. (Μονάδα 1)

β) Μία εκπαιδευτικός θεολόγος ακολουθώντας τα βήματα του σχεδιασμού μαθήματος αποφάσισε ότι στη δίωρη διδακτική ενότητα της Β΄ Λυκείου, «Πίστη» θα έχει τα εξής προσδοκώμενα μαθησιακά αποτελέσματα:

Οι μαθητές/ μαθήτριες να:

* γνωρίσουν την πίστη στον Θεό ως σχέση εμπιστοσύνης,

- συσχετίζουν την ελπίδα και την αγάπη με την πίστη στον Τριαδικό Θεό.

(Μονάδα 1)

γ) Ένας εκπαιδευτικός θεολόγος με 30 χρόνια στο σχολείο δείχνει να μην καταλαβαίνει την αρχιτεκτονική της διδασκαλίας της βιωματικής μεθόδου και σας ρωτά πώς συνδέονται μεθοδολογικά τα στάδια «Βιώνοντας» και Νοηματοδοτώντας». Τι θα του απαντούσατε; (Μονάδες 2)

**Αξιολόγηση των θεμάτων:**

Όλες οι απαντήσεις αξιολογούνται με αποκλειστικό κριτήριο την επιστημονικότητα της τεκμηρίωσης τους

Φοιτητές/τριες με εγγραφή πριν το 2011 1) 2,5 μον. 2) 2,5 μον. 3) α) 1 μον, β) 1 μον. γ) 3 μον.

Καλή επιτυχία